รัฐบาลไทย-ข่าวทำเนียบรัฐบาล-ผลการจัดเก็บรายได้รัฐบาลสุทธิในช่วงครึ่งแรกของปีงบประมาณ 2560
วันพฤหัสบดีที่ 27 เมษายน 2560
ผลการจัดเก็บรายได้รัฐบาลสุทธิในช่วงครึ่งแรกของปีงบประมาณ 2560
ผลการจัดเก็บรายได้รัฐบาลสุทธิในช่วงครึ่งแรกของปีงบประมาณ 2560 (ตุลาคม 2559 – มีนาคม 2560) รัฐบาลจัดเก็บรายได้สุทธิ 1,041,990 ล้านบาท สูงกว่าประมาณการตามเอกสารงบประมาณ 9,305 ล้านบาท หรือร้อยละ 0.9
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า “ผลการจัดเก็บรายได้รัฐบาลสุทธิในช่วงครึ่งแรกของปีงบประมาณ 2560 (ตุลาคม 2559 – มีนาคม 2560) รัฐบาลจัดเก็บรายได้สุทธิ 1,041,990 ล้านบาท สูงกว่าประมาณการตามเอกสารงบประมาณ 9,305 ล้านบาท หรือร้อยละ 0.9 มีสาเหตุจากการจัดเก็บรายได้ของหน่วยงานอื่น และการนําส่งรายได้ของกรมสรรพสามิต สูงกว่าประมาณการ 25,268 และ 4,026 ล้านบาท หรือร้อยละ 37.8 และ 1.5 ตามลําดับ สําหรับภาษีที่จัดเก็บได้สูงกว่าเป้าหมาย ได้แก่ ภาษีน้ํามันฯ ภาษีเงินได้นิติบุคคล และภาษีเบียร์”
นายกฤษฎาฯ กล่าวเพิ่มเติมว่า “การจัดเก็บรายได้ของรัฐบาลในช่วงครึ่งแรกของปีงบประมาณที่ผ่านมายังเป็นไปตามกรอบที่กระทรวงการคลังวางไว้ นอกจากนี้ การขยายตัวของมูลค่านําเข้า โดยเฉพาะการนําเข้าวัตถุดิบและสินค้าขั้นกลาง เป็นสัญญาณที่ดีต่อการขยายตัวของเศรษฐกิจ ซึ่งจะส่งผลดีสําหรับการจัดเก็บรายได้รัฐบาลในช่วงที่เหลือของปีงบประมาณ 2560 ให้เป็นตามเป้าหมายที่ตั้งไว้”
ผลการจัดเก็บรายได้รัฐบาลสุทธิในช่วงครึ่งแรกของปีงบประมาณ 2560 (ตุลาคม 2559 – มีนาคม 2560) และเดือนมีนาคม 2560
เดือนมีนาคม 2560 รัฐบาลจัดเก็บรายได้สุทธิ 163,411 ล้านบาท ต่ํากว่าประมาณการ 7,189 ล้านบาท หรือร้อยละ 4.2 (ต่ํากว่าช่วงเดียวกันปีที่แล้วร้อยละ 11.8) ส่งผลให้ในช่วงครึ่งแรกของปีงบประมาณ 2560 (ตุลาคม 2559 – มีนาคม 2560) รายได้รัฐบาลสุทธิมีจํานวน 1,041,990 ล้านบาท สูงกว่าประมาณการ 9,305 ล้านบาท หรือร้อยละ 0.9 (ต่ํากว่าช่วงเดียวกันปีที่แล้วร้อยละ 3.4)
1. ในช่วงครึ่งแรกของปีงบประมาณ 2560 (ตุลาคม 2559 – มีนาคม 2560) (ตารางที่ 1)
รัฐบาลจัดเก็บรายได้สุทธิ 1,041,990 ล้านบาท สูงกว่าประมาณการ 9,305 ล้านบาท หรือร้อยละ 0.9 (ต่ํากว่าช่วงเดียวกันปีที่แล้วร้อยละ 3.4) โดยเป็นการจัดเก็บรายได้ของหน่วยงานอื่นและการจัดเก็บภาษีของกรมสรรพสามิตที่สูงกว่าประมาณการ อย่างไรก็ดี เนื่องจากในช่วงเดียวกันปีที่แล้วมีรายได้จากการประมูลใบอนุญาตให้ใช้คลื่นความถี่เพื่อประกอบกิจการโทรคมนาคม (3G และ 4G) ทําให้ผลการจัดเก็บรายได้ในช่วงครึ่งแรกของปีงบประมาณต่ํากว่าช่วงเดียวกันปีที่แล้ว
ผลการจัดเก็บรายได้ตามหน่วยงานจัดเก็บสรุปได้ ดังนี้
1.1 กรมสรรพากร จัดเก็บรายได้รวม 744,712 ล้านบาท ต่ํากว่าประมาณการ 13,251 ล้านบาท หรือร้อยละ 1.7 แต่ยังสูงกว่าช่วงเดียวกันปีที่แล้วจํานวน 21,125 ล้านบาท หรือร้อยละ 2.9 โดยภาษีที่จัดเก็บได้ต่ํากว่าเป้าหมายที่สําคัญ ได้แก่
- ภาษีมูลค่าเพิ่มจัดเก็บได้ต่ํากว่าเป้าหมาย 13,740 ล้านบาท หรือร้อยละ 3.6 แต่สูงกว่าช่วงเดียวกันปีที่แล้วร้อยละ 2.8 เนื่องจากในช่วงก่อนหน้า ภาคการผลิตเสื้อผ้าได้รับผลกระทบ อย่างไรก็ตาม การนําเข้าวัตถุดิบและสินค้าขั้นกลางขยายตัวได้ดี ส่งผลให้การจัดเก็บภาษีมูลค่าเพิ่มจากการนําเข้าขยายตัวจากระยะเวลาเดียวกันปีก่อนร้อยละ 9.9 และสูงกว่าประมาณการร้อยละ 2.2
- ภาษีเงินได้ปิโตรเลียมจัดเก็บได้ 1,894 ล้านบาท ต่ํากว่าประมาณการ 4,606 ล้านบาท หรือร้อยละ 70.9 (ต่ํากว่าช่วงเดียวกันปีที่แล้วร้อยละ 63.1) ส่วนหนึ่งเป็นผลจากผู้ประกอบการที่มีรอบระยะเวลาบัญชีปีงบประมาณ (ซึ่งต้องชําระภาษีในเดือนกุมภาพันธ์ 2560) ได้โอนสัมปทานหลุมขุดเจาะให้บริษัทในเครือ ทําให้
การชําระภาษีลดลงในเดือนกุมภาพันธ์ ส่วนผู้รับโอนสัมปทานมีรอบระยะเวลาบัญชีปีปฏิทิน ซึ่งจะชําระภาษีในเดือนพฤษภาคม 2560
- อย่างไรก็ดี ภาษีเงินได้นิติบุคคลจัดเก็บได้สูงกว่าเป้าหมาย 8,139 ล้านบาท หรือร้อยละ 4.9 (สูงกว่าช่วงเดียวกันปีที่แล้วร้อยละ 9.3) เป็นผลจากภาษีจากค่าบริการและจําหน่ายกําไร (ภ.ง.ด. 54) ภาษีกําไรสุทธิ (ภ.ง.ด. 50) และภาษีหัก ณ ที่จ่ายภาคเอกชน (ภ.ง.ด. 53) ที่จัดเก็บได้สูงกว่าประมาณการ
1.2 กรมสรรพสามิต จัดเก็บรายได้รวม 279,263 ล้านบาท สูงกว่าประมาณการ 4,026 ล้านบาท หรือร้อยละ 1.5 (สูงกว่าช่วงเดียวกันปีที่แล้วร้อยละ 7.5) โดยภาษีที่จัดเก็บได้สูงกว่าเป้าหมาย ได้แก่ภาษีน้ํามันฯ จัดเก็บได้สูงกว่าประมาณการ 9,036 หรือร้อยละ 9.3 เนื่องจากการจัดเก็บภาษีน้ํามันเบนซินที่สูงกว่าประมาณการ รวมทั้งมีการจัดเก็บภาษีน้ํามันเชื้อเพลิงสําหรับเครื่องบินไอพ่น และน้ํามันหล่อลื่น และภาษีเบียร์ จัดเก็บได้สูงกว่าประมาณการ 4,712 ล้านบาท หรือร้อยละ 11.2
1.3 กรมศุลกากร จัดเก็บรายได้รวม 52,565 ล้านบาท ต่ํากว่าประมาณการ 8,335 ล้านบาท หรือร้อยละ 13.7 (ต่ํากว่าช่วงเดียวกันปีที่แล้วร้อยละ 9.5) โดยเป็นผลจากการจัดเก็บอากรขาเข้าต่ํากว่าเป้าหมายจํานวน 9,204 ล้านบาท หรือร้อยละ 15.4 เนื่องจากการใช้สิทธิพิเศษภายใต้ความตกลงเขตการค้าเสรี (FTA)
มีอัตราการขยายตัวอย่างต่อเนื่องและผลกระทบจากการปรับโครงสร้างภาษีศุลกากร ระยะที่ 2 ทั้งนี้ มูลค่าการนําเข้าในรูปดอลลาร์สหรัฐและเงินบาทในช่วง 5 เดือนแรกของปีงบประมาณ 2560 ขยายตัวร้อยละ 8.7 และร้อยละ 7.0 ตามลําดับ
1.4 รัฐวิสาหกิจ นําส่งรายได้รวม 69,788 ล้านบาท สูงกว่าประมาณการ 2,095 ล้านบาท หรือร้อยละ 3.1 (สูงกว่าช่วงเดียวกันปีที่แล้วร้อยละ 9.2) ซึ่งส่วนหนึ่งเป็นผลจากการนําส่งรายได้ที่ค้างนําส่งจากปีก่อนหน้า โดยรัฐวิสาหกิจที่นําส่งรายได้สูงกว่าประมาณการ 5 อันดับแรก ได้แก่ การไฟฟ้านครหลวง สํานักงานสลากกินแบ่งรัฐบาล โรงงานยาสูบ การไฟฟ้าฝ่ายผลิตแห่งประเทศไทย และบริษัท กสท โทรคมนาคม จํากัด (มหาชน)
1.5 หน่วยงานอื่น จัดเก็บรายได้รวม 92,191 ล้านบาท สูงกว่าประมาณการ 25,268 ล้านบาท หรือร้อยละ 37.8 (ต่ํากว่าช่วงเดียวกันปีที่แล้วร้อยละ 40.8) สาเหตุสําคัญมาจากการรับรู้ส่วนเกินจากการจําหน่ายพันธบัตร (Premium) เป็นรายได้แผ่นดิน การนําส่งเงินสภาพคล่องส่วนเกินของกองทุนหมุนเวียน และการนําส่งเงินเหลือจ่ายประจําปี 2559 ของสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)
กรมธนารักษ์จัดเก็บรายได้รวม 4,731 ล้านบาท สูงกว่าเป้าหมาย 450 ล้านบาท หรือร้อยละ 10.5 (สูงกว่าช่วงเดียวกันปีที่แล้วร้อยละ 19.5) โดยรายได้จากที่ราชพัสดุ และจากการจ่ายแลกเหรียญกษาปณ์จัดเก็บได้สูงกว่าประมาณการ
1.6 การคืนภาษีของกรมสรรพากร จํานวน 150,564 ล้านบาท สูงกว่าประมาณการ 1,369 ล้านบาท หรือร้อยละ 0.9 ประกอบด้วยการคืนภาษีมูลค่าเพิ่ม 105,136 ล้านบาท ต่ํากว่าประมาณการ 17,164 ล้านบาท หรือร้อยละ 14.0 และการคืนภาษีอื่น ๆ (ภาษีเงินได้บุคคลธรรมดา ภาษีเงินได้นิติบุคคล ภาษีธุรกิจเฉพาะ และอากรแสตมป์) จํานวน 45,428 ล้านบาท สูงกว่าประมาณการ 18,533 ล้านบาท หรือร้อยละ 68.9
1.7 อากรถอนคืนกรมศุลกากร จํานวน 5,069 ล้านบาท ต่ํากว่าประมาณการ 111 ล้านบาท หรือร้อยละ 2.1
1.8 การจัดสรรภาษีมูลค่าเพิ่มให้กับองค์การบริหารส่วนจังหวัด จํานวน 7,591 ล้านบาท ต่ํากว่าประมาณการ 928 ล้านบาท หรือร้อยละ 10.9
1.9 เงินกันชดเชยภาษีสําหรับสินค้าส่งออก จํานวน 7,654 ล้านบาท ต่ํากว่าประมาณการ 423 ล้านบาท หรือร้อยละ 5.2
1.10 การจัดสรรภาษีมูลค่าเพิ่มให้องค์กรปกครองส่วนท้องถิ่น ตาม พ.ร.บ. กําหนดแผน และขั้นตอนการกระจายอํานาจฯ จํานวน 3 งวด เป็นเงิน 25,651 ล้านบาท สูงกว่าประมาณการ 591 ล้านบาท หรือร้อยละ 2.4
2. เดือนมีนาคม 2560 (ตารางที่ 2)
รัฐบาลจัดเก็บรายได้สุทธิ 163,411 ล้านบาท ต่ํากว่าประมาณการ 7,189 ล้านบาท หรือร้อยละ 4.2 (ต่ํากว่าเดือนเดียวกันปีที่แล้วร้อยละ 11.8) เป็นผลจากรัฐวิสาหกิจบางแห่งมีการเหลื่อมการนําส่งรายได้ในเดือนเมษายน 2560 จากที่ประมาณการไว้ว่าจะนําส่งในเดือนมีนาคม 2560
สํานักนโยบายการคลัง สํานักงานเศรษฐกิจการคลัง
โทร. 0 2273 9020 ต่อ 3573
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง